Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Il-parteċipazzjoni tal-votanti fl-elezzjonijiet għall-Parlament Ewropej ilha tonqos b'mod kostanti sa mill-ewwel elezzjoni fl-1979. Il-Kummissjoni tikkunsidra li tipproponi l-introduzzjoni ta' votazzjoni elettronika sabiex tħeġġeġ iċ-ċittadini jivvotaw u b'hekk tiżdied il-parteċipazzjoni elettorali? Skont l-Artikolu 223(1) TFUE, huwa xogħol il-Parlament Ewropew li jfassal proposta biex jistabbilixxi d-dispożizzjonijiet meħtieġa għall-elezzjonijiet tal-Parlament Ewropew skont proċedura uniformi jew skont il-prinċipji komuni għall-Istati Membri kollha. Il-prinċipji komuni għall-Istati Membri kollha huma stabbiliti fl-Att tal-1976 dwar l-elezzjoni tal-membri tal-Parlament Ewropew b'vot dirett universali, kif emendat l-aħħar bid-Deċiżjoni tal-Kunsill 2002/772/KE, Euratom tal-25 ta' Ġunju u tat-23 ta' Settembru 2002. Il-prinċipji komuni inklużi fiha ma jkoprux il-votazzjoni elettronika. Għaldaqstant, l-introduzzjoni ta' proċeduri elettorali li jippermettu għal votazzjoni elettronika taqa' f'dan l-istadju fil-kompetenzi tal-Istati Membri. Il-Kummissjoni talbet lil Malta u lil erba' pajjiżi oħra biex jieqfu milli jneħħu d-drittijiet taċ-ċittadini billi ma jħalluhomx jivvutaw sakemm ma jkunux residenti b'mod permanenti f'pajjiżhom. Il-Kummissjoni għandha xi informazzjoni dwar is-sistemi disponibbli fl-Istati Membri l-oħra għaċ-ċittadini li mhumiex residenti b'mod permanenti f'pajjiżhom? Fir-rakkomandazzjoni tagħha l-Kummissjoni ppreżentat soluzzjonijiet kostruttivi, u stiednet lill-Istati Membri kkonċernati biex jippermettu liċ-ċittadini tagħhom li jagħmlu użu mid-dritt tagħhom ta' moviment liberu li jżommu d-dritt tagħhom li jivvutaw fl-elezzjonijiet nazzjonali, jekk huma juru interess kontinwu fil-ħajja politika tal-pajjiż. Il-Kummissjoni reċentement ipproponiet regoli ġodda biex twaqqaf l-akbar u l-aktar banek kumplessi milli jinvolvu ruħhom fl-attività riskjuża ta' kummerċ proprjetarju. Adottat ukoll miżuri ta' akkumpanjament mmirati sabiex tiżdied it-trasparenza ta' ċerti transazzjonijiet fis-settur bankarju parallel. Ir-rapport tal-Grupp ta' Esperti ta' Livell Għoli ("l-HLEG") dwar riforma strutturali għall-banek tal-UE kien ta' valur kbir għall-Kummissjoni waqt il-preparazzjoni tal-proposta adottata riċentement għal Regolament dwar il-miżuri strutturali li jtejbu r-reżiljenza tal-istituzzjonijiet ta' kreditu tal-UE. Il-proposta timmira li twaqqaf l-ikbar banek milli jimpenjaw ruħhom f'attività riskjuża ta' kummerċ proprjetarju u tagħti wkoll lis-superviżuri s-setgħa li jeħtieġu l-banek biex jisseparaw ċerti attivitajiet ta' kummerċ riskjużi potenzjalment min-negozju ta' depożitu tagħhom. Fost affarijiet oħra, l-HLEG irrakkomanda s-separazzjoni obbligatorja ta' ċerti attivitajiet ta' kummerċ riskjużi potenzjalment minn attivitajiet bankarji oħra. Il-Kummissjoni sussegwentement ikkonsidrat il-każ għal riforma strutturali fid-dawl ta' riformi oħrajn diġà meħuda, notevolment fil-valutazzjoni tal-impatt li takkumpanja ir-Regolament imsemmi hawn fuq. Il-Kummissjoni tikkonsidra li l-proposta tagħha tolqot l-aħjar bilanċ bejn it-tnaqqis tar-riskji sistemiċi u ż-żamma ta' finanzjament sostenibbli ta' tkabbir sistemiku, waqt li tinkorpora l-objettivi espressi fir-rapport tal-HLEG. L-għan tal-politika tal-UE fis-settur tal-posta huwa li jiffinalizza s-suq intern għas-servizzi postali u jiżgura, permezz ta' qafas regolatorju adegwat, li servizzi postali effikaċi, affidabbli u ta' kwalità tajba jkunu disponibbli liċ-ċittadini kollha tal-UE fl-Unjoni kollha, bi prezzijiet aċċessibbli għal kulħadd. L-importanza tas-servizzi postali kemm għall-prosperità ekonomika kif ukoll għall-benesseri soċjali u l-koeżjoni tal-UE hija qasam ta' priorità għal azzjoni tal-Unjoni. Madankollu, il-konsumaturi tal-UE huma tal-fehma li tariffi eżorbitanti tal-posta bl-ajru għal materjal stampat qed ikollhom jitħallsu għal servizzi postali bejn l-Istati Membri tal-UE. Il-Kummissjoni qed tippjana li toħroġ leġiżlazzjoni biex jitnaqqsu l-ispejjeż tal-posta intrakomunitarji għal oġġetti bħal kotba, rivisti u gazzetti, meta wieħed iżomm f'moħħu li dawn huma prinċipalment għal skopijiet edukattivi/ta' rikreazzjoni? Il-Kummissjoni għandha informazzjoni dwar it-tariffi postali mitluba mill-Istati Membri l-oħra tal-UE għas-servizzi postali intrakomunitarji għall-materjal stampat? Li jiġu żgurati servizzi ta' konsenja ta' kwalità għolja u għall-but ta' kulħadd fir-rigward ta' provvedimenti ta' servizzi postali transfruntieri huwa wieħed mill-pilastri ewlenin tar-riforma postali tal-UE u huwa fiċ-ċentru ta' ħidma tal-politiki u l-infurzar tal-Kummissjoni. Il-Kummissjoni hija konxja li hemm potenzjal sabiex jittejjeb il-funzjonament tas-suq intern għall-konsenji transfruntieri. Fl-2011 il-Kummissjoni ddeċidiet li tikkompila rapport biex tivvaluta l-korruzzjoni fl-Istati Membri u fi ħdan l-istituzzjonijiet tal-UE. Madankollu, minn dakinhar ġie deċiż li ma jiġix inkluż kapitolu dwar l-istituzzjonijiet tal-UE. Għal dan il-għan, x'qiegħda tagħmel il-Kummissjoni biex tiżgura li l-korruzzjoni fi ħdan l-istituzzjonijiet tal-UE tiġi vvalutata b'mod xieraq u li jsir eżerċizzju biex tiġi indirizzata tali korruzzjoni? Il-Kummissjoni ddeċidied li ma tinkludix sezzjoni li tivvaluta sforzi għal kontra l-korruzzjoni tal-istituzzjonijiet tal-UE stess fir-Rapport tal-UE għal Kontra l-Korruzzjoni għax f'dan l-istadju ma kienx possibbli li tapplika l-istess metodoloġija — inkluż analiżi ta' rapporti indipendenti eżistenti u riċerka akkademika — lill-istituzzjonijiet tal-UE b'tali mod li jkunu jistgħu jipprovdu valutazzjoni suffiċjentement solida u objettiva. Il-Kummissjoni se tikkunsidra din il-kwistjoni f'Rapporti futuri tal-UE għal Kontra l-Korruzzjoni. Attwalment, għall-kuntrarju tal-Istati Membri, m'hemm ebda analiżi esterni indipendenti fuq xiex il-Kummissjoni tkun tista' tibbenifika biex tevalwa l-istituzzjonijiet tal-UE stess, lanqas hemm evidenza sostanzjali ta' riċerka akkademika dwar miżuri għal kontra l-korruzzjoni fl-istituzzjonijiet tal-UE. Il-Kummissjoni, f'konsultazzjoni ma' istituzzjonijiet oħra tal-UE, issa qed tivvaluta l-implikazzjonijiet tekniċi u legali tal-adeżjoni tal-UE mal-GRECO (Grupp ta' Stati kontra l-korruzzjoni, Kunsill tal-Ewropa), li jkunu jinvolvu analiżi tal-istituzzjonijiet tal-UE mill-GRECO.
Extracted from C_305_2014.html